L 183/16 Jurnalul Oficial al Uniunii Europene 13.7.2011 DECIZII DECIZIA 2011/411/PESC A CONSILIULUI din 12 iulie 2011 de definire a statutului, sediului și regulamentului de funcționare ale Agenţiei Europene de Apărare și de abrogare a Acţiunii comune 2004/551/PESC CONSILIUL UNIUNII EUROPENE, având în vedere Tratatul privind Uniunea Europeană, în special articolele 42 și 45, întrucât: (1) Agenţia Europeană de Apărare (denumită în continuare „agenția”) a fost înființată prin Acţiunea comună 2004/551/PESC a Consiliului () (denumită în continuare „Acţiunea comună 2004/551/PESC”) pentru a sprijini Consiliul și statele membre în efortul lor de a îmbunătăți capacitățile de apărare ale Uniunii în domeniul gestionării situațiilor de criză și de a susţine politica europeană de securitate și de apărare. Strategia europeană de securitate, aprobată de Consiliul European la 12 decembrie 2003, identifică instituirea unei agenții de apărare ca element important în vederea dezvoltării unor resurse militare europene mai flexibile și mai eficiente. Raportul privind punerea în aplicare a Strategiei europene de securitate din 11 decembrie 2008 aprobă rolul principal al agenției în procesul de dezvoltare a unor capacități de apărare esențiale pentru politica de secu- ritate şi apărare comună (PSAC). Acţiunea comună 2004/551/PESC ar trebui abrogată și înlocuită, pentru a ține seama de modificările aduse Tratatului privind Uniunea Europeană (TUE) prin Tratatul de la Lisabona. Articolul 45 TUE prevede adoptarea de către Consiliu a unei decizii de definire a statutului, sediului și regula- mentului de funcționare ale agenției, care ar trebui să țină seama de gradul de participare efectivă a statelor membre la activitățile agenției. Agenţia ar trebui să contribuie la punerea în aplicare a politicii externe şi de securitate comună (PESC), în special a PSAC. Structura agenției ar trebui să îi permită acesteia să răspundă cerințelor operaționale ale Uniunii şi ale statelor membre în ceea ce priveşte PSAC și, acolo unde se dovedeşte necesar pentru îndeplinirea atribuțiilor sale, să coopereze cu țări, organizații și entități terțe. () JO L 245, 17.7.2004, p. 17. (8) (10) (11) (12) (13) (14) (15) Agenția ar trebui să dezvolte relații de lucru strânse cu acordurile, grupările și organizațiile existente, cum ar fi acordul-cadru al Scrisorii de intenție (denumit în continuare  „acordul-cadru Lol”), Organizația de Cooperare Comună în materie de Armament (OCCAR) şi Agenţia Spațială Europeană (ASE). Înaltul reprezentant al Uniunii pentru afaceri externe și politica de securitate ar trebui să aibă, în conformitate cu articolul 18 alineatul (2) TUE, un rol principal în structura agenției și să asigure legătura esențială dintre agenție și Consiliu. În exercitarea rolului său de control politic şi de elaborare a politicilor, Consiliul ar trebui să emită orientări pentru agenție. Având în vedere natura acestora, adoptarea cadrului financiar pentru agenţie, astfel cum se prevede la articolul 4 alineatul (4), şi încheierea unor acorduri admi- nistrative între agenție și state terțe, organizații și entități trebuie aprobate de Consiliu hotărând în unanimitate. Atunci când se adoptă orientări și decizii în legătură cu activitatea agenției, Consiliul ar trebui să se reunească la nivelul miniştrilor apărării. Orice orientări sau decizii adoptate de Consiliu în legătură cu activitatea agenției se elaborează în confor- mitate cu articolul 240 TFUE. Competențele organelor pregătitoare și consultative ale Consiliului, în special cele ale Comitetului Reprezen- tanţilor Permanenţi în temeiul articolului 240 TFUE, ale Comitetului Politic și de Securitate (CPS) în temeiul arti- colului 38 TUE și ale Comitetului Militar al UE (CMUE) nu ar trebui să fie afectate. Directorii naționali pentru armamente (DNA), directorii de capacități, directorii din domeniul cercetării și tehno- logiei (C&T) și directorii pe probleme de politici de apărare ar trebui să primească rapoarte și să contribuie la aspectele care sunt de competența lor în vederea elaborării deciziilor Consiliului referitoare la agenție.